Nasriddin Najimov Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi bosh direktori etib tayinlandi

Hukumat qaroriga muvofiq Nasriddin Najimov Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi bosh direktori etib tayinlandi. Bu haqda “Huquqiy axborot” kanali ma’lum qildi.

Mazkur agentlik Prezidentning 2019-yil 21-martdagi “O‘zbekiston Respublikasida bog‘dorchilik va issiqxona xo‘jaligini yanada rivojlantirish chora-tadbirlari to‘g‘risida”gi qarori ga binoan tashkil etilgan bo‘lib, bog‘dorchilik va issiqxona xo‘jaliklarini barqaror rivojlantirishni ta’minlashga qaratilgan maqsadli kompleks dasturlarni ishlab chiqishi va amalga oshirishi belgilangan.
Agentlik direktori maqomi, mehnatga haq to‘lash, tibbiy va transport xizmati ko‘rsatish shartlari bo‘yicha vazir o‘rinbosariga tenglashtirilgan.